Oko 40 miliona Amerikanaca ne raduje se proljeću jer uz lijepo vrijeme ono obično nosi alergije
Američki naučnici konstantno rade na tome da, ako ništa, što je moguće više ublaže najčešće alergijske reakcije - suzne oči i kijanje
Proljeće je stiglo u sve krajeve Amerike. Cvijeće i drveće cvjetaju, a gužvu u ljekarskim ordinacijama prave oni koji pate od alergija. Veliki broj Amerikanaca pati od sezonskih alergija i barem jednom mjesečno prima anti-alergijske injekcije. Naučnici i dalje tragaju za jednostavnijim i efikasnijim tretmanima. U Evropi, popularna alternativa injekcijama su kapi sa visokom dozom alergenskog ekstrakta, koje se stavljaju ispod jezika. Primjera radi, osoba alergična na polen trave dobija ekstrakt tog polena i postrepeno se organizam navikava. Harold Nelson kaže da je riječ o dugotrajnom postupku, baš kao i sa injekcijskim tretmanom. Međutim za uzimanje kapi vam nije potreban odlazak u ambulantu. Antialergijske kapi sada se testiraju i u Americi. Testiraju se i nasalni sprejevi, koji uistinu mogu da spriječe alergijske reakcije. Sprej obično djeluje nakon 45 minuta. Pored toga – alergijske reakcije tretiraju se i ultraljubičastim zracima. Riječ je o osvjetljavanju nosne duplje UV zracima tri puta sedmično, čime se ćelije koje izazivaju alergiju parališu. Doktor Nelson kaže da su rezultati tetsova impresivni i da su korištenjem sva tri metoda - simptomi veoma umanjeni.